เรื่องร้องเรียน (ถนน,ร้องเรียน,เสียงรบกวน) วันที่ 2023-08-31 06:31:01 — แขวงบางมด เขตจอมทอง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033836
ขอให้แก้ไขปัญหาเสียงดังรบกวนของเครื่องดนตรีจากการสอนดนตรี บริเวณ โรงเรียนดนตรีโตบรรเลง (ไม่ทราบเลขที่ตั้ง) ด้านหน้าปากซอยวุฒากาศ 34 ถนนวุฒากาศ แขวงบางค้อ เขตจอมทอง กรุงเทพมหานคร จุดสังเกต จะอยู่ตรงข้ามกับร้าน KFC ลักษณะของโรงเรียนฯ จะเป็นตึกแถว เนื่องจากในพื้นที่ดังกล่าวมีการเปิดเป็นโรงเรียนสอนดนตรีให้กับเด็ก (ไม่ทราบรายละเอียดของเจ้าของโรงเรียนฯ) ซึ่งเมื่อมีการสอนดนตรีแล้วจะมักมีเสียงดังรบกวนจากเครื่องดนตรีที่คล้ายกับเสียงกลอง ออกมาภายนอกตัวอาคาร ในแต่ละครั้งจะมีเสียงดังรบกวน ตั้งแต่เวลาประมาณ 09.00-13.00 น. เป็นประจำทุกวัน โดยเฉพาะวันเสาร์-วันอาทิตย์ (ผู้ร้องไม่ทราบแน่ชัดว่าโรงเรียนจะเปิด-ปิด ในช่วงเวลาใด) จากกรณีดังกล่าวส่งผลให้ผู้ร้อง และประชาชนที่อาศัยอยู่ใกล้เคียงได้รับความเดือดร้อน เพราะไม่สามารถพักผ่อนได้อย่างเต็มที่ ประสบปัญหามาเป็นระยะเวลาประมาณ 20 ปี เบื้องต้นผู้ร้องเคยแจ้งเรื่องไปยังกรุงเทพมหานคร หมายเลขสายด่วน 1555 และติดต่อแจ้งปัญหากับทางโรงเรียนให้ทราบโดยตรง เพื่อให้เบาเสียง ซึ่งทางโรงเรียนจะทำการเบาเสียงลงเป็นครั้งคราวเท่านั้น จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อเป็นการบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata